বঙ্গোপসাগরে গভীর নিম্নচাপের প্রভাবে সৃষ্ট ঘূর্ণিঝড় ‘টিটলি’র প্রভাবে উত্তাল রয়েছে নোয়াখালীর নদ-নদীগুলো। এতে নোয়াখালী থেকে বিচ্ছিন্ন দ্বীপ উপজেলা হাতিয়ার নৌ রুটে সকল প্রকার নৌযান চলাচল বন্ধ করে দিয়েছে অভ্যন্তরীণ নৌ-পরিবহন কর্তৃপক্ষ। এদিকে, ঘূর্ণিঝড়ের আশঙ্কায় আতঙ্ক বিরাজ করছে দক্ষিণ উপকূলে। সরিয়ে নেয়া হয়েছে স্থানীয় নদী তীরবর্তী বসবাসরত বাসিন্দাদের। নিরাপদ আশ্রয় থাকতে বলা হয়েছে জেলেদের। নিম্মচাপের প্রভাবে বুধবার সকাল থেকেই আকাশ মেঘলা রয়েছে। হালকা ও মাঝারি ধরনের বৃষ্টি হচ্ছে। ফলে দুর্ভোগের শিকার হচ্ছেন দিনমজুর, রিকশাচালকসহ শ্রমজীবী ও ছিন্নমূল মানুষেরা। বৃষ্টির সঙ্গে হালকা শীতও মানুষকে দূর্ভোগে ফেলেছে। বুধবার সকালে মোবাইলে হাতিয়ার নিঝুম দ্বীপ বিস্তারিত »